แนวโน้ม SET รีบาวด์ หลัง BoE รับซื้อพันธบัตรรัฐบาล-บอนด์ยีลด์อ่อนตัว
แนวโน้มดัชนีเช้ารีบาวด์ หลัง BoE ประกาศรับซื้อพันธบัตรรัฐบาลกดดอลลาร์อ่อนค่า - บอนด์ยีลด์ปรับตัวลดลง
แนวโน้มดัชนีเช้ารีบาวด์ หลัง BoE ประกาศรับซื้อพันธบัตรรัฐบาลกดดอลลาร์อ่อนค่า - บอนด์ยีลด์ปรับตัวลดลง
29 ก.ย. 2565

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยเช้านี้คาดรีบาวด์ หลังปรับตัวลงมา 2 วัน เป็นไปตาม Sentiment ของตลาดหุ้นในต่างประเทศ จากค่าเงินดอลลาร์สหรัฐปรับตัวอ่อนค่า และอัตราผลตอบแทนพันธบัตรรัฐบาลสหรัฐ (บอนด์ยีลด์) ปรับตัวลงมา หลังจากธนาคารกลางอังกฤษ (BoE) ประกาศรับซื้อพันธบัตรรัฐบาลโดยไม่จำกัดจำนวน เพื่อสร้างเสถียรภาพในตลาด หรือลดความผันผวนของค่าเงินปอนด์
อีกทั้งดัชนีตลาดหุ้นไทยปรับตัวลงมาอยู่ในโซนจิตวิทยาประมาณ 1,600 จุด พอดี ทำให้มองเป็นจังหวะในการปรับตัวขึ้นได้ ให้กรอบแนวรับไว้ที่ 1,600 จุด และแนวต้าน 1,610-1,615 จุด